
VOZAČ, VODITELJ SAVJETODAVNE PODRŠKE 2, VODITELJ USLUGE PODRŠKE KOD OSTVARIVANJA PRAVA 2

Na temelju Odluke o financiranju Ministarstva rada, mirovinskog sustava, obitelji i socijalne politike KLASA: 983-01/25-01/30, URBROJ: 524-07-02-01-01/2-26-40 od 27. travnja 2026. i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, Program Učinkoviti ljudski potencijali u financijskom razdoblju 2021-2027., Širenje mreže socijalnih usluga u zajednici, od 01. lipnja 2026. godine korisniku bespovratnih sredstava Hrvatskom Crvenom križu Gradskom društvu Crvenog križa Dugo Selo odobren je projekt „Mreža podrške“ (SF.3.4.11.04.0157), raspisuje se:

Oglas za prijem u radni odnos na određeno vrijeme.
1. Vozač, voditelj savjetodavne podrške 2, voditelj usluge podrške kod ostvarivanja prava 2- 1 izvršitelj
Opis poslova: 
-informiranje i praktična pomoć u ostvarivanju prava, usmjeravanje prema nadležnim institucijama te podršku u rješavanju svakodnevnih problema
-pomoć korisnicima pri prikupljanju i ispunjavanju dokumentacije, predaji zahtjeva te komunikaciji s nadležnim tijelima
- siguran i pravodoban prijevoz korisnika prema dogovorenom rasporedu te vođenje evidencije o prijevozu. 
-prijevoz do zdravstvenih ustanova, prijevoz radi obavljanja osnovnih životnih potreba,  radi ostvarivanja prava i usluga u zajednici te drugim opravdanim situacijama, svakodnevno održavanje vozila 
Uvjeti radnog mjesta: puno radno vrijeme, naknada za prijevoz, regres i božićnica, terenski rad na području Dugog Sela, općine Brckovljani te Općine Rugvica. Radni odnos zasniva se na 33 mjeseca, uz probni rad od 3 mjeseca.
Prijava na natječaj podnosi se u tiskanom obliku. Zamolba i životopis moraju biti strojno pisani i ispisani, dok se ostala tražena dokumentacija prilaže u preslici ili izvorniku, gdje je to posebno navedeno.

1. Zamolba (vlastoručno potpisana)
2. Životopis (obavezno navesti adresu, broj telefona/mobitela te e-mail adresu, ukoliko je kandidat posjeduje)

3. Preslika domovnice

4. Dokaz o završenoj školi odnosno stečenoj stručnoj spremi

5. Preslika vozačke dozvole

6. Dokaz o radnom stažu (elektronički zapis ili potvrda izdana od Hrvatskog zavoda za mirovinsko osiguranje)

7. Uvjerenje da se protiv kandidata ne vodi prekršajni ili kazneni postupak (ne starije od 6 mjeseci)
8. Izjava o davanju suglasnosti za korištenje osobnih podataka (obrazac dostupan na web stranici poslodavca)

Kandidati moraju ispunjavati sljedeće uvjete:

- hrvatsko državljanstvo

- punoljetnost

- iskustvo u radu s osobama s invaliditetom, starijim osobama i članovima njihovih obitelji i/ili obrazovanje za rad s ciljanim skupinama
-važeća vozačka dozvola B kategorije
-spremnost na rad s ciljnim skupinama.
Na radno mjesto mogu se prijaviti osobe oba spola.
Kandidati koji ostvaruju pravo prednosti pri zapošljavanju prema posebnim propisima dužni su se u prijavi na javni natječaj pozvati na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate pod jednakim uvjetima.
Pod jednakim uvjetima podrazumijeva se da, ako dva ili više kandidata nakon provedenog razgovora i vrednovanja prema unaprijed utvrđenim kriterijima ostvare najveći i isti broj ukupnih bodova, prednost pri zapošljavanju ima kandidat koji se u prijavi pozvao na pravo prednosti pri zapošljavanju prema posebnom propisu i to pravo dokazao propisanom dokumentacijom.
Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, br. 121/17, 98/19, 84/21 i 156/23) uz prijavu na javni natječaj dužan je, osim dokaza o ispunjavanju traženih uvjeta, priložiti i dokaze o ostvarivanju prava prednosti pri zapošljavanju iz članka 103. navedenog Zakona, koji su navedeni na mrežnoj stranici Ministarstva hrvatskih branitelja: https://branitelji.gov.hr/zaposljavanje-843/843
Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14, 39/18 i 32/20) dužan je u prijavi na javni natječaj pozvati se na to pravo te, osim dokaza o ispunjavanju traženih uvjeta, priložiti i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“, br. 84/21 i 13/26) uz prijavu na javni natječaj dužan je, osim dokaza o ispunjavanju traženih uvjeta, priložiti i dokaze o ostvarivanju prava prednosti pri zapošljavanju iz članka 49. navedenog Zakona, koji su navedeni na mrežnoj stranici Ministarstva hrvatskih branitelja:
https://branitelji.gov.hr/zaposljavanje-843/843
Nepotpune prijave i prijave koje su stigle izvan datuma za dostavu prijava neće se uzimati u razmatranje. Prijave se podnose osobno s naznakom "Za natječaj Vozač, voditelj savjetodavne podrške 2, voditelj usluge podrške kod ostvarivanja prava 2 ''Mreža podrške'' - ne otvaraj", na adresu II. Gardijske brigade ''Gromovi'' 3, Dugo Selo, zaključno s danom 11. rujna 2026. u 16h.
Natječaj će biti objavljen na službenim stranicama Hrvatskog zavoda za zapošljavanje i internetskoj stranici GDCK Dugo Selo. Kandidati koji ispunjavaju formalne uvjete natječaja bit će pravodobno obaviješteni o vremenu i mjestu održavanja razgovora za posao putem elektroničke pošte i telefonskim putem, na kontakt podatke navedene u prijavi.

Razgovor za posao provest će se prema unaprijed utvrđenim kriterijima i načinu vrednovanja koje je donio Odbor Poslodavca. Svi kandidati vrednovat će se prema jednakim, unaprijed utvrđenim kriterijima.

Na temelju ostvarenih rezultata vrednovanja sastavit će se rang-lista kandidata prema ukupnom broju ostvarenih bodova. 
Kandidat koji se ne odazove pozivu na razgovor odnosno provjeru u zakazano vrijeme smatrat će se da je odustao od prijave na natječaj.

Obavijest o konačnom ishodu natječajnog postupka bit će objavljena na službenoj mrežnoj stranici Poslodavca, uz poštivanje propisa kojima se uređuje zaštita osobnih podataka.

Gradsko društvo Crvenog križa Dugo Selo zadržava pravo poništenja oglasa bez posebnog objašnjenja.

Projekt je u skladu sa programom "Učinkoviti ljudski potencijali 2021.-2027." kao plansko -programskom dokumentu čiji je osnovni cilj pridonijeti rastu zapošljavanja i jačanju socijalne kohezije u Hrvatskoj i smjernicama politika zapošljavanja država članica EU s naglaskom na promicanje socijalne uključenosti i suzbijanja siromaštva.

